Ti Republika a Dominikano (Espaniol: República Dominicana [reˈpuβliˌka ðoˌminiˈkana]) ket ti maysa a pagilian a mabirukan idiay Hispaniola, iti purpuro ti Kalatakan nga Antila iti rehion ti Karibe. Daytoy ket sakupenna ti akindaya a lima a pagkawalo iti isla, a pagbingayanna iti pagilian ti Haiti,a mangaramid iti Hispaniola a kas maysa kadagiti dua nga isla ti Karibe, a kaduan ti San Martin, a nagbingbingayan dagiti dua a pagilian. Ti Republika a Dominikano ket ti maikadua a kadakkelan a pagilian ti Karibe babaen ti kalawa (kalpasan ti Kuba)iti 48,445 kuadrado kilometro (18,705 sq mi), ken maikatlo babaen ti populasion iti agarup a 10 a riwriw a tattao, a kadagitoy ket agarup a tallo a riwriw ket agtataeng iti lugar ti metropolitano ti Santo Domingo, ti kapitolio a siudad.